Apstiprinu:

A.Ādiņš

Dienvidkurzemes novada sporta pārvaldes vadītājs

07.01.2022

“**VIRTUĀLAIS DUATLONS**”

N**OLIKUMS 2022**

**Sacensību mērķis:**

Veicināt veselīgu dzīvesveidu, lietderīgi un aktīvi pavadīt brīvo laiku. Sacensībās iesaistīt pēc iespējas vairāk dalībnieku, tādējādi realizējot mērķi par veselības un aktīva dzīvesveida popularizēšanu Dienvidkurzemes novadā teritorijā.

**Organizatori:**

Vaiņodes pagasta pārvalde. Sīkāka informācija pie Vaiņodes sporta organizatora Aināra Pāvila 22014226 vai [metodikis@vainode.lv](mailto:metodikis@vainode.lv)

**Sacensības:**

“Virtuālais duatlons” ir virtuālas, atraktīvas sacensības, kurā tiek vērtēts “Virtuālais skrējiens” un “Virtuālais brauciens” rezultāti kopā. Sacensībās piedalās tikai Dienvidkurzemes novada iedzīvotāji (dalībnieks var nedzīvot ikdienā Dienvidkurzemes novadā, bet dalībniekam jābūt bijušajam vai esošajam Dienvidkurzemes novada iedzīvotājam vai tuvākajam radiniekam (sieva, vīrs, bērni, brālēns, māsīca)).

**Norises vieta un laiks:**

1. Sacensības notiek no 2022. gada 14. februāra līdz 6.novembris, 38. posmos. Deviņpadsmit “Virtuālais skrējiens” un deviņpadsmit “Virtuālais brauciens” posmos.
2. Sacensību rezultāti tiek reģistrēti elektroniski. Katrs dalībnieks ir atbildīgs pats par savu rezultātu precizitāti.
3. Kopvērtējuma rezultāti tiks paziņoti pēc 38.posma veikšanas – dažu nedēļu laikā.

**Dalībnieki:**

Sacensības notiek šādās grupās:

“Skrējēji/velosipēdisti” – vīrieši, sievietes – vecuma grupās netiek dalīti

“Soļotāji/Nūjotāji/velosipēdisti” – vīrieši, sievietes - vecuma grupās netiek dalīti

**Reģistrācija:**

Reģistrācija sacensībām notiek – nosūtot organizatoram Aināram Pāvilam uz mob.tel. 22014226 whatsapp vai [metodikis@vainode.lv](mailto:metodikis@vainode.lv) ekrānšāviņu (screenshot) un pievienojot vārdu, uzvārdu un norādot “Virtuālais skrējiens” vai “Virtuālais brauciens” (attiecīgajā nedēļā), kā arī norādot sacensību grupu un vecumu.

**Vērtēšana un apbalvošana:**

Tiek vērtēts - “Virtuālais skrējiens” un “Virtuālais brauciens” kopā. Pēc katra posma dalībnieks par ieņemto vietu posmā saņems attiecīgi punktu skaitu, piemēram, ja dalībnieks ieņem pirmo vietu, viņš saņem 1 punktu, bet ja 8.vietu, tad 8 punktus. Uzvar, tas kuram pēc 38 posmu veikšanas ir mazākais punktu skaits. Ja kādā posmā dalībnieks nepiedalās, viņš automātiski ierindojas pēdējā vietā tai posmā, kurā viņš nepiedalās un saņem pēdējās vietas punktu skaitu. Pēc visu 38 posmu veikšanas tiks savilkti rezultāti tuvāko nedēļu laikā. Pēc rezultātu apkopošanas tiks paziņoti uzvarētāji. Labāko trīs rezultātu īpašnieki katrā grupā, tiks pie piemiņas balvām no Vaiņodes pagasta pārvaldes.

**Sodi un diskvalifikācijas:**

Dalībnieku var diskvalificēt par jebkādu nesportisku, rupju izturēšanos vai krāpniecisku darbību. Dalībnieki ir atbildīgi par saviem atsūtītā rezultātu datiem. Ja būs atrastas neatbilstības (neatbilstošs ātrums, utt.), organizatori patur sīkāk izmeklēt dalībnieka profilu vai pieprasīt pierādījumus, rupju noteikumu pārkāpšanas gadījumā dalībnieks tiek diskvalificēts un dalībnieka dati tiek izdzēsti no datu bāzes.

**Personas datu apstrāde**

Vaiņodes pagasta pārvalde veic personas datu apstrādi sacensību " DUATLONS" (turpmāk - sacensības) ietvaros.

Vaiņodes pagasta pārvalde organizēto sacensību ietvaros veiktās personas datu apstrādes tiesiskais pamats ir Eiropas Parlamenta un Padomes regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti, un ar ko atceļ Direktīvu 95/46/EK (Vispārīgā datu aizsardzības regula), 6. panta 1.punkta e) apakšpunkts (apstrāde ir vajadzīga, lai izpildītu uzdevumu, ko veic sabiedrības interesēs vai īstenojot pārzinim likumīgi piešķirtās oficiālās pilnvaras).

Vaiņodes pagasta pārvalde, lai īstenotu likumā „Par pašvaldībām” 15.panta pirmās daļas 6.punkta noteikto - veicināt iedzīvotāju veselīgu dzīvesveidu un sportu – organizējot sacensības - vāc, uzkrāj un apkopo sacensību dalībnieku personas datus (vārds, uzvārds, kontaktinformācija, noteiktos gadījumos arī video un foto attēls u.c.), kuri piedalās pašvaldības finansētajos pasākumos (sacensības), lai nodrošinātu caurskatāmību, par to, ka pašvaldības finanšu līdzekļus kultūrai, atpūtas un sporta pasākumiem izmanto ekonomiski un efektīvi[[1]](#footnote-1).

Privātuma atruna nosaka to, kā Vaiņodes pagasta pārvalde apstrādā personas datus sacensību ietvaros.

Personas datu apstrādes pārzinis ir Vaiņodes pagasta pārvalde, reģistrācijas Nr. 90000059071, juridiskā adrese: Raiņa iela 23a, Vaiņode, Vaiņodes nov., LV-3435, t**ālrunis 63464954, e-pasts:** [dome@vainode.lv](mailto:dome@vainode.lv)**.**

**Saziņai ar** Vaiņodes pagasta pārvalde **personas datu aizsardzības speciālistu, lūgums rakstīt uz** [dati@vainode.lv](mailto:dati@vainode.lv) **.**

Saziņai ar Vaiņodes pagasta pārvaldes sporta organizatoru Aināru Pāvilu, lūgums zvanīt uz 22014226 vai rakstīt uz [metodikis@vainode.lv](mailto:metodikis@vainode.lv) .

• Sacensību dalībnieku personas datu apstrādes mērķis ir sacensību norises nodrošināšana, godalgoto vietu paziņošanai un apbalvošanai, sacensību publicitātes nodrošināšana, kā arī atskaišu sniegšana par sacensību norisi.

• Piesakoties dalībai sacensībās, sacensību dalībnieks un/vai dalībnieka likumiskie pārstāvji apzinās un ir informēti, ka, pamatojoties uz sabiedrības interesēm un pārziņa leģitīmajām interesēm, dalībnieka vārds, uzvārds, vecums un sacensību laikā iegūtie videoieraksti un fotogrāfijas var tikt izmantoti nolikumā noteikto mērķu sasniegšanai, tai skaitā publicēti Vaiņodes pagasta pārvaldes sociālajā tīklošanas vietnē *Facebook*, tīmekļvietnē [www.vainode.lv](http://www.vainode.lv) .

• Personas datu saņēmēji vai saņēmēju kategorijas – sociālās tīklošanas vietnes *Facebook* lietotāji un tīmekļvietnes [www.vainode.lv](http://www.vainode.lv) apmeklētāji.

• Datu glabāšanas laiks - personas dati tiks glabāti 2 (divus) mēnešus pēc sacensību kopvērtējumu paziņošanas.

• Sacensību dalībniekiem un/vai dalībnieku likumiskiem pārstāvjiem ir tiesības iebilst vārda, uzvārda videoierakstu un/vai fotogrāfiju publicēšanai, vai iebilst atsevišķiem apstrādes veidiem, informējot par to Vaiņodes pagasta pārvaldes sporta organizatoru Aināru Pāvilu, nosūtot savu lūgumu uz e-pasta adresi [metodikis@vainode.lv](mailto:metodikis@vainode.lv) , norādot sacensību “VIRTUĀLAIS DUATLONS”– dalībnieka identificējošu informāciju (piemēram, fotografēšanas/videoieraksta laiku un izskatu raksturojošu informāciju).

• Sacensību dalībniekam un/vai dalībnieka likumiskajam pārstāvim ir tiesības pieprasīt savu/nepilngadīgās personas (bērna) norādīto personas datu apskati un to labošanu vai dzēšanu Vispārīgajā datu aizsardzības regulā noteiktajos gadījumos.

• Gadījumā, ja konkursa dalībnieks un/vai dalībnieka likumiskie pārstāvji uzskata, ka ir noticis personas datu aizsardzības pārkāpums, konkursa dalībnieks un/vai dalībnieka likumiskie pārstāvji ir tiesīgi vērsties ar pretenziju Datu valsts inspekcijā. Informācija pieejama <https://www.dvi.gov.lv/lv/funkcijas/kontaktinformacija/> .

• Vaiņodes novada pašvaldības privātuma politika pieejama: <http://www.vainode.lv/privatuma-politika/?fbclid=IwAR0vOVKB8I6bh8icUOLFZwA0t4Z7AsWipWpUbUzEIB_fr5xOuqARBKStoUQ>

Nolikumu sagatavoja A. Pāvils

1. Likums „Par pašvaldībām” 12. un 15.pants. [↑](#footnote-ref-1)